b'\n_START_ARTICLE_\nBeelzebub (manga)\n_START_SECTION_\nKuwento\n_START_PARAGRAPH_\nAng kuwento ay tungkol sa "pinakamalakas na batang pabaya", si Oga Tatsumi na nag-aaral sa kaniyang unang taon sa Paaralang Sekondarya ng Ishiyama, kung saan nag-aaral ang mga katulad niyang pabaya. Nagsimula ang lahat sa pagkukuwento niya kay Furuichi Takayuki, kaniyang matalik na kaibigan, kung papaano niya natagpuan ang isang sanggol. Isang araw, habang naglalaba sa tabi ng ilog (na sa totoo lang ay paghihiganti sa mga taong pinagtangkaan siyang patayin habang natutulog), nakakita si Oga ng taong lumulutang sa ilog. Hinila niya ito sa pampang at nahati ito sa dalawa na may laman na isang lalaking sanggol. Ang sanggol ay ang anak ng dakilang hari ng mga demonyo at napili si Oga na palakihin ito kasama ng katulong na si Hilda. Tumatakbo ang istorya tungkol sa buhay niya kasama ang sanggol, at sa buhay niya sa paaralan ng mga pabaya. Sa mga unang kabanata ng manga, binabalak ni Oga na ibigay si Baby Beel sa ibang estudyante sa Ishiyama (ang teorya ay kapag nakahanap siya ng taong mas masama at mas malakas sa kaniya, iiwanan ni Baby Beel si Oga para sa taong ito).\n_START_SECTION_\nManga\n_START_PARAGRAPH_\nAng manga series ng Beelzebub ay isinulat at iginuhit ni Ry\xc5\xabhei Tamura. Ang unang kabanata nito ay nailathala noong Pebrero 2009 sa isang isyu ng Weekly Sh\xc5\x8dnen Jump ng Shueisha, at ang mga kasunod na kabanata ay inilabas nang baha-bahagi linggo-linggo. Inilabas ng Shueisha ang unang tomo ng tank\xc5\x8dbon noong ikalawa ng Hulyo 2009. Mayroon na itong labing-isang tomo sa pagsapit ng ikalawa ng Mayo 2011..\n_START_SECTION_\nAnime\n_START_PARAGRAPH_\nAng TV anime ay unang ipinalabas noong ikasiyam ng Enero 2011 sa Yomiuri TV at iba pang estasyon ng NNS. Sabay na ipapalabas ng Crunchyroll ang serye sa Hilagang Amerika at Europa dalawang oras matapos itong iere.. Subalit, may ilang episodyo ang ipinagpaliban matapos ang 2011 T\xc5\x8dhoku earthquake and tsunami. Ang TV series ay gumamit ng apat na piyesa ng paksang musikal, dalawang panimula at dalawang pangwakas. Ang unang temang panimula na ginamit mula sa episodyo 1 hanggang 10 ay "DaDaDa" (\xe3\x81\xa0\xe3\x81\xa0\xe3\x81\xa0) na inawit ng Group Tamashii, habang ang ikalawang temang panimula na ginamit mula sa episodyo 11 ay "The First Goodbye" (\xe5\xa7\x8b\xe3\x81\xbe\xe3\x82\x8b\xe3\x81\xae\xe3\x81\xaf, \xe3\x82\xb5\xe3\x83\xa8\xe3\x83\x8a\xe3\x83\xa9 Hajimaru no wa, Sayonara) na inawit ng On/Off. Ang unang temang pangwakas na ginamit mula sa episodyo 1 hanggang 10 ay "Answer" ng no3b, habang ang ikalawang temang pangwakas na ginamit mula episodyo 11 ay "Show of Courage" (\xe3\x81\xa4\xe3\x82\x88\xe3\x81\x8c\xe3\x82\x8a Tsuyogari) na inawit ni Shoko Nakagawa.'